钦定古今图书集成/历象汇编/庶征典/第014卷 > 《漷县行》前人
## 钦定古今图书集成/历象汇编/庶征典/第014卷 > 《漷县行》前人

入城半里无人语，枯水寒鸦几茅宇。萧萧酒肆谁当
垆？武清西来断行旅。县令老羸犹出迎，头上乌纱半
尘土。问之不答攒双眉，但诉公私苦复苦。雨雹飞蝗
两伤稼，春来况遭连月雨。绵城之西多草场，中官放
马来旁午。中官占田动阡陌，不出官租地无主。县中
里甲死诛求，请看荒坟遍村坞。